ગોરેગાવ વેસ્ટમાં રહેતા ૬ વર્ષના મૂળ મધ્યપ્રદેશના શ્યામગઢ પાસે મંદસોરના નિવાસી બાળ કલાકાર રહેવાસી રિકી પટેલે નાનકડી વયમાં અભૂતપૂર્વ સફળતા હાસલ કરી છે. રિકીની સફળતાનું રહસ્ય છે એનો આત્મવિશ્વાસ અને બેખોફ મિજાજ. નાનકડા રિકી પટેલે ૪૫ થી વધુ ટીવી અને પ્રિન્ટ વિજ્ઞાપનમાં કામ કર્યું છે. એમાં રસના, નેરોલેક , સર્ફ એક્સેલ જેવા વિજ્ઞાપનનો સમાવેશ થાય છે. નાનકડી વયમાં રીકીએ અક્ષય કુમાર, શાહરૂખ ખાન, સદીના મહાનાયક અમિતાભ બચ્ચન, નવાઝુદ્દીન સિદ્દકી, આયુષ્માન ખુરાના, પરીણીતી ચોપરા જેવા કલાકારો સાથે કામ કર્યું છે. ડેલી સોપ “જોધા અકબર”માં ૩ માસ માટે કામ કર્યું હતું. રિકીએ હાલમાં અમિતાભ બચ્ચન, વિદ્યા બાલન અને નવાઝુદ્દીન સીદીકી અભિનીત ફિલ્મ “ટીન”માં મહત્વની ભૂમિકા ભજવી છે. રિકી હવે દિગ્દર્શક કબીર ખાન આગામી ફિલ્મમાં સુપર સ્ટાર સલમાન ખાન અને કેટરીના સાથે કામ કરશે. બાળ કલાકાર રિકી સલમાન ખાન અને કબીર ખાન સાથે ફિલ્મ મળી એટલે ઘણો ખુશ છે.રીકીએ અગાઉ ફિલ્મ “બજરંગી ભાઈજાન” માટે ઓડીશન પણ આપ્યું હતું.